# Stephenie Meyer

Stephanie Morgan, més coneguda com a Stephenie Meyer (Hartford, Connecticut, 24 de desembre de 1973), és una escriptora estatunidenca coneguda, principalment, per una saga de llibres sobre amor i vampirs, Crepuscle, dedicada, especialment, a un públic més aviat adolescent. Aquestes novel·les s'han venut al voltant de 40 milions d'exemplars i han estat traduïdes a 37 llengües. L'any 2008 va estrenar-se la pel·lícula basada en el llibre, amb el mateix títol. Meyer també és l'autora de la novel·la de ciència-ficció per a adults The Host. Gràcies a aquests llibres, ha venut al món més de 100 milions de còpies.amb traduccions a 37 llengües diferents.

## Biografia

Els seus pares es van traslladar a Phoenix (Arizona), amb cinc germans: Seth, Emily, Jacob, Paul i Heidi. Va estudiar a l'institut "Chaparral High School" a Scottsdale (Arizona), i a la universitat "Brigham Young University" a Provo (Utah). Stephenie Meyer és membre de l'Església de Jesucrist dels Sants dels Darrers Dies, i va conèixer el seu marit Christian quan vivia a Arizona, i va casar-se amb ell l'any 1994. Van tenir tres fills: Gabe, Seth, i Eli.

## Crepuscle, la sèrie de llibres

Meyer diu que la idea de la història de Crepuscle li ve d'un somni que fer el 2 de juny del 2003 en el que un vampir estava enamorat d'una noia humana però alhora assedegat de la seva sang. Basant-se en això, Meyer va escriure el que seria el capítol 13 del llibre, i tot i la seva poca experiència d'escriptora, va completar la novel·la en només 3 mesos. Després d'editar-la l'any 2005 i veient l'èxit que va obtenir, Meyer va signar un contracte de 750.000 dòlars amb la "Little, Brown and Company" per a continuar la història amb tres llibres més: Lluna nova (2006), Eclipsi (2007) i A trenc d'alba (2008). La saga ha venut al voltant de 25 milions d'exemplars en 37 països. L'any 2008, els quatre llibres van arribar a ser best-sellers, fent de Meyer la primera autora que aconsegueix aquest repte; també fou l'autora amb més llibres venuts aquell any. Meyer ja va dir que A trenc d'alba seria l'última novel·la explicada des del punt de vista de la humana Bella Swan. Sol de mitjanit,serà una novel·la complementària a la resta, però explicada des del punt de vista d'Edward Cullen, el vampir. Meyer esperava publicar el nou llibre poc després d'A trec d'alba, però un problema amb l'esborrany ha fet posposar-ne la publicació indefinidament.

## Referències

* 1 2 Lev Grossman «It's Twilight in America». Time, 13-11-2009 [Consulta: 13 novembre 2009]. Arxivat 19 de gener 2012 a Wayback Machine. «Còpia arxivada». Arxivat de l'original el 2012-01-19. [Consulta: 13 abril 2017].
* 1 2 Claudia Parsons «"Twilight" publisher sees film boosting book sales». Reuters, 21-11-2008 [Consulta: 23 setembre 2010].
* 1 2 Kenneth Turan «Movie Review: 'Twilight'». LA Times, 21-11-2002 [Consulta: 21 novembre 2008].
* ↑ John A. Sellers. «New Stephenie Meyer Novella Arriving in June». Publishers Weekly, 30-03-2010. [Consulta: 30 març 2010].
* ↑ «www.crepusculo-es.com». Arxivat de l'original el 2012-01-02. [Consulta: 14 desembre 2011].
* ↑ «Stephenie Meyer Biography». biography.com. [Consulta: 8 gener 2016].
* ↑ Tony-Allen Mills «News Review interview: Stephenie Meyer». The Times [Londres], 10-08-2008 [Consulta: 15 agost 2009]. Arxivat 17 de setembre 2008 a Wayback Machine.
* ↑ Damian Whitworth «Harry who? Meet the new J.K. Rowling». The Times [Londres], 13-05-2008 [Consulta: 15 agost 2009]. Arxivat 13 de maig 2008 a Wayback Machine.
* ↑ «The Story Behind ''Twilight''». StephenieMeyer.com. Arxivat de l'original el 30 de juliol 2008. [Consulta: 1r agost 2010].
* ↑ Walker, Michael R. «A Teenage Tale With Bite». Brigham Young University Magazine, Winter 2007. [Consulta: 1r agost 2008].
* ↑ Lev Grossman «Stephenie Meyer: A New J.K. Rowling?». Time, 24-04-2008 [Consulta: 30 juny 2009]. Arxivat 23 de maig 2009 a Wayback Machine. «Còpia arxivada». Arxivat de l'original el 2009-05-23. [Consulta: 13 abril 2017].
* ↑ Bob Minzesheimer and Anthony DeBarros «Stephenie Meyer's 'Twilight' series sweeps top four spots». USA Today, 14-01-2010 [Consulta: 14 gener 2010].